16 stuttfilmarkappast um Geytanog Áskoðaravirðislønina Týsdagin 11. november á midnátt var frestin úti at boða frá luttøku til Filmskvøldið, sum verður í Norðurlandahúsinum 11. desember. Inn komu fráboðanir um 16 føroyskar stuttfilmar, sum í ár fara at kappast um Geytan og Áskoðaravirðislønina. Tað er gleðiligt at síggja, at talan er um ein vøkstur í mun til í fjør, tá ið 14 filmar komu inn. Eisini er vert at nevna, at fleiri nýggj nøvn at síggja á listanum yvir filmsframleiðarar. Kravið til ein stuttfilm er, at hann ikki eru longri enn 30 minuttir. Ein stuttfilmur kann vera spælifilmur, listarfilmur, tónleikafilmur, heimildarfilmur ella annað, tó ikki lýsingarfilmur. Longsti filmur, sum er komin inn, er akkurát 30 minuttir og stytsti filmurin er undir 3 minuttir. Filmsnevndin sigur, at trý metingarvirðir verða brúkt í dømingini, og tey eru: søga, filmisk frásøgusnildi og handverk. Dávur Djurhuus. Mynd frá NLH Tað er Norðurlandahúsið, ið letur Geytavirðislønina á 25.000 krónur, saman við einari Geytastandmynd, sum Astrid Andreassen og David Geyti hava gjørt. Tórshavnar kommuna letur Áskoðaravirðislønina á 15.000 krónur. Í hesum føri er tað møtti áskoðarin til Filmskvøldið í Norðurlandahúsinum, sum sleppur at velja sín yndisfilm. Í filmsnevndini, sum skal velja Geytavinnaran, sita Birgir Kruse, formaður, Sif Gunnarsdóttir, Jan B. Jørgensen, Marjun Niclasen og útlendski nevndarlimurin hesaferð er Silje Engeness úr Noregi. Hon er stjóri á Kosmorama, Trondheim International Film Festival. Skráin, ið kvøldini hava at bjóða, sær út sum fylgjandi: True Love–Heiðrik á Heygum Eg–Nóllywood’ 13 Paint–Nóllywood’ 13 Ljós–Daniel Jensen John–Julia í Kálvalíð Eina–Andrias Høgenni Vetrarmorgun–Sakaris Stórá Allar sýningar byrja kl. 20: 00, og atgongumerki fáast fyri 90, -Atgongumerki fáast ein tíma áðrenn sýning, tó verður møguligt at bíleggja áðrenn í Havnar Bio, Atlantis Bio & Løkshøll. Sí meira á Klippfisk. fo Rógvi Rasmussen og Maria Winther Olsen á Oyrabakka við Klippfisk á Ferð 2013 Fyrsta nevndin í felagnum Føroysk Filmsfólk: Julia í Kálvalíð, Andrias Høgenni, Elin Brimheim Heinesen, Ingun í Skrivarastovu, Sámal Jákup Jakobsen, Sigga Vang og Dávur Djurhuus, ið býr í Bolivia í løtuni. Rúni Friis Kjær hevur tikið myndina. Leygardagin kl 15 hittust 23 filmsfólk til stovnandi aðalfund av felagnum Føroysk Filmsfólk, viðtøkurnar vóru góðtiknar og fundarfólkini teknaðu seg í felagið. Sjey fólk stillaðu upp í fyrstu nevnd felagsins og skipaðu seg soleiðis: Ingun í Skrivarastovu, forkvinna Andrias Høgenni, næst formaður Sigga Vang, skrivari Julia í Kálvalíð, kassameistari Sámal Jákup Jakobsen, nevndarlimur Dávur Djurhuus, tiltakslimur Elin Brimheim Heinesen, tiltakslimur